Tempest spilte keyboard på de første to Europe-albumene, før bandet valgte å rekruttere keyboardisten Mic Michaeli i april 1984. Et par år tidligere hadde Tempest lånt et keyboard fra Michaeli og brukte det til å komponere hovedriffet i sangen «The Final Countdown». Etter en jam-session i 1985, komponerte Michaeli og Tempest balladen «Carrie». Senere det året skrev Tempest musikken til den svenske filmen , og sangen «Give A Helping Hand» til bistandsprosjektet Swedish Metal Aid. Sangen ble produsert av det fremtidige Europe-medlemmet Kee Marcello. I 1986 skrev og produserte Tempest albumet til Tone Norum, John Norums yngre søster. Tempest samarbeidet også med John Norum om singelen , fra Norums album i 1992. Dette var Tempest og Norums første samarbeid etter Norum forlot Europe i november 1986.